‘मेरो कक्षामा ३० जना विधार्थी थिए,’ स्नातक पढ्दाखेरिको अनुभव सुनाउँदै शाहीले भने, ‘२५ भन्दा बढी विद्यार्थी विदेशिए। कतिपयले मलाई पनि नेपालमा केही छैन्, हिँड् विदेश जाऔं भनेर विदेशका सुन्दर सपना देखाए तर, त्यतिवेलै नेपालमा केही गर्नुपर्छ भन्ने चेत ममा थियो र म धनगढी फर्कें।’धनगढीबाट एसएलसी सकेर काठमाडौं हानिनुअघि सुवाश यस क्षेत्रको क्षेत्रियस्तरका खेलाडी थिए। धनगढी रंगशाला त्यतिबेला उनको क्रिकेट अभ्यासस्थल थियो। २०६८ सालको छैटौं राष्ट्रिय खेलकुद सुदूरपश्चिममा भयो। धनगढी रंगशालालाई फुटबल मैदानमा परिणत गरियो। त्यसअघि हँदै आएको क्रिकेट प्रतियोगिता भने त्यहाँबाट विस्थापित भयो।
